recursal/SuperWikiNEXT-32B huggingface dataset:
תמונתו של טוקוגאווה יושימונה, מייסד האוניוואבאנשו, ב-Tokugawa Memorial Foundation
ה**אוֹנִיוַואבַּאנְשוּ** (**お庭番衆**) הייתה קבוצת נינג'ות ואונמיטסו שהוקמה בידי שוגון הטוקוגאווה השמיני - טוקוגאווה יושימונה - הנחשב לאחד מהשוגונים הדגולים ביפן (1684–1751).

מטרות
-----

יושימונה הקים את האוניוואבאנשו לצורכי ריגול, איסוף מידע ואבטחה. רווחת כיום האמונה כי במהלך מהפכת הבאקומאטסו נשלחו האוניוואבאנשו לאמריקה לרגל לא רק אחרי מתנגדי השוגון, אלא גם אחר אמריקאים.

במקור שירתו כשכירי חרב של מספר שרי מלחמה, במהלך תקופת אדו, והם עמדו לשירות הממשלה המרכזית. האוניוואבאנשו שירתו כסוכנים חשאיים, אספו מידע והגנו על השוגון, ובין תפקידיהם נמנית גם הגנה על גנרלים ופקידי ממשל בדרג בכיר. הם שמרו על רמת רגולציה קפדנית, אשר אסרה עליהם בין היתר להתערות עם החברה הכללית. המפורסמים ביותר היו הנינג'ות של איגה וקוגה, מצפון לקיוטו.

האוניוואבאנשו היו, במקור, נינג'ות נגורורו מקי. מאוחר יותר נחשבו כשייכים למעמד הסמוראים. על אף הדעה הרווחת, תפקידי האוניוואבאנשו כמעט ולא כללו התנקשויות, ומרבית משימותיהם היו איסוף מידע ולכידת פושעים.

חברות
-----

חברי האוניוואבאנשו נבחרו מתוך שבט הקי. תפקידי הקבוצה היו תורשתיים, ועברו מדור לדור במשפחה. הסיבה לכך היא ככל הנראה העובדה שיושימונה היה ראש שבט הקי.

תפקידים
-------

* שירתו כשומרים בטירת אדו.
* ריגלו אחר שבטים אחרים.
* בתקופת הבאקומאטסו, חברי האוניוואבאנשו נשלחו למשימות ריגול סודיות בארצות הברית.

בתרבות המודרנית
---------------

האוניוואבאנשו הוצגו רבות בג'ידאגקי ובסדרות אנימה ומאנגה, לרבות רורואוני קנשין, גינטאמה ועוד. בדרך כלל מוצגים חברי הקבוצה כנינג'ות לוחמות, שאינן בוחלות בכלי נשק והריגה.
**סריול סמואה** (שם מדעי: ***Seriola hippos***) הוא מין של דג ממשפחת הצניניתיים ומהסוג סריול החי בין מזרח האוקיינוס ההודי למערב האוקיינוס השקט לחופי אוסטרליה וניו זילנד.

הסריול הוא קרובם של סריול ללנדי וסריול אטלנטי הגדולים ותואר למדע בידי החוקר הגרמני אלברט גונטר (אנ') בשנת 1876.

סריול זה מגיע לאורך 150 ס"מ ולמשקל 53.1 ק"ג. הוא בעל מבנה שרירי עם סנפירים ארוכים וחדים וראש מגודל בעל לסתות נוקשות וגדולות. הוא בעל סנפיר גב גבוה היוצר רעמה עד הזנב וכן סנפיר שת גבוה והזנב ארוך ושרירי דמוי-מגל בצורתו. צבע הדג אפור-כסוף עם גב כחול כהה עד חום ולעיתים קו הצד צהוב. פרטים מתים המוצאים מהמים נוטים להיראות חומים.

הסריול הוא דג טורף הניזון בעיקר מדגים אחרים וחסרי חוליות והוא נודד לאורך האוקיינוס, חופים סלעיים ושוניות אלמוגים בחיפוש מזון. הוא מצוי בעיקר בימים הטרופיים החמימים.

הסריול לא מצוי בסכנת הכחדה בטבע.

קישורים חיצוניים
----------------

ויקישיתוף מדיה וקבצים בנושא **סריול סמואה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* ADW
* ITIS
* NCBI
* GBIF
 |

הערות שוליים
------------

1. ↑  סריול סמואה באתר הרשימה האדומה של IUCN
**הרי פראמנס** (באנגלית: **Framnes Mountains**) הם רכס הרים באדמת מק. רוברטסון, שבאנטארקטיקה.

הרכס כולל את תת-הרכסים הבאים: רכס קייסי, רכס מאסון, רכס דייוויד ורכס בראון.

ברכס מצויים גם פסגת שארק, פסגות טרילינג ונונאטאקי ואן הולסן, פרייס ו-ווטסון.

היסטוריה
--------

### גילוי ומיפוי הרכס

הרכס התגלה לראשונה ב-4 בינואר 1930, ולאחר מכן, ב-14 בפברואר 1931 מופה לראשונה על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בין השנים 1929–1931 בפיקודו של דאגלס מוסון.

באותה שנה ההרים נצפו גם על ידי ציידי ליוויתנים נורווגיים.

הרכס מופה על ידי קרטוגרפים נורווגיים, בהתבסס על תצלומי אוויר שצולמו על ידי משלחת לארס כריסטנסן בין השנים 1936–1937.

### מקור השם

שמם של ההרים (וכן הרים נוספים באזור) ניתן להם על ידי לארס כריסטנסן.

הקרטוגרפים הנורווגים שמיפו את ההרים קראו להם "הרי פראמנס" (בנורווגית: "**Framnes Fjella**" - פראמנס פיילה").

הרכס נקרא על שם גבעת פראמנס (בנורווגית: Framnesfjellet) גבעה בסמוך לעיר סנדפיורד שבנורווגיה.

לקריאה נוספת
------------

• Damien Gildea, **Mountaineering in Antarctica: complete guide: Travel guide**
• James P. Minard, United States. Antarctic Projects Office, **Glaciology and Glacial Geology of Antarctica**, P 19
• J.L.C. CHAMBERS, J.L. WILSON, D.A. ADAMSON, **A CRYSTALLOGRAPHIC STUDY OF THE PERENNIALLY FROZEN ICE SURFACE OF PATTERNED LAKE, FRAMNES MOUNTAINS, EAST ANTARCTICA**, Journal of Glaciology, Vol. 32, No. 112, 1986

קישורים חיצוניים
----------------

* הרי פראמנס באתר הסקר הגאולוגי של ארצות הברית
* הרי פראמנס באתר הגאזט האנטארקטי של ממשלת אוסטרליה
* הרי פארמנס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הרי פראמנס
* תצלום של הרי פראמנס

הערות שוליים
------------

1. ↑  גאזט השמות האנטארקטיים הרשמי של ארצות הברית
2. 1 2 3 4 5 6 7  מידע גאוגרפי והיסטורי
3. ↑  מידע על גילוי ההרים ומקור שמם

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007530099005171
* LCCN: sh97004703
* VIAF: 315528238
* WorldCat (עם VIAF): 315528238

 |
במתמטיקה, **גודל** של עצם מתמטי הוא תכונה שלו שניתן להשתמש בה כדי לקבוע האם העצם גדול יותר או קטן יותר מעצמים אחרים מסוגו.

ביוון העתיקה
------------

מתמטיקאים ביוון העתיקה הבחינו בין סוגים אחדים של גודל, בהם:

* שברים חיוביים
* קטעים של ישר: מסודרים לפי אורך.
* צורות מישוריות: מסודרות לפי שטח.
* גופים תלת-ממדיים: מסודרים לפי נפח.
* זוויות, שגודלן נמדד ברדיאנים או במעלות.

הם הראו ששני הגדלים הראשונים ברשימה זו אינם זהים, ואף אינם מהווים מערכות איזומורפיות של גודל, בכך שהוכיחו שאורך אלכסון של ריבוע שאורך צלעו 1 אינו רציונלי (אי אפשר להציגו כמנה של שני מספרים שלמים).

מספרים
------

גודל של מספר x קרוי בדרך כלל הערך המוחלט שלו. 

הערך המוחלט של מספר ממשי r הוא

{\displaystyle \left|r\right|=r} כאשר {\displaystyle \ r>=0}
{\displaystyle \left|r\right|=-r} כאשר {\displaystyle \ r<0}
ניתן לראות ערך מוחלט של מספר גם כמרחק שלו מ0 על הישר הממשי.

מספר מרוכב z ניתן לראות כנקודה P במרחב אוקלידי דו-ממדי שקרוי המישור המרוכב. הערך המוחלט של z הוא מרחקו מראשית הצירים. הערך המוחלט של מספר מרוכב z = a + bi הוא 

{\displaystyle \left|z\right|={\sqrt {a^{2}+b^{2}}}}
כאשר המספרים הממשיים a ו-b הם החלק הממשי והחלק המדומה של z, בהתאמה.  

דוגמה: הערך המוחלט של המספר המרוכב −3 + 4i הוא {\displaystyle {\sqrt {(-3)^{2}+4^{2}}}=5}.

לחלופין, הערך המוחלט של מספר מרוכב z הוא שורש ריבועי של מכפלת המספר המרוכב z בצמוד המרוכב שלו {\displaystyle {\bar {z}}}. למספר מרוכב {\displaystyle z=a+bi} הצמוד המרוכב הוא {\displaystyle {\bar {z}}=a-bi}.

{\displaystyle \left|z\right|={\sqrt {z{\bar {z}}}}={\sqrt {(a+bi)(a-bi)}}={\sqrt {a^{2}-abi+abi-b^{2}i^{2}}}={\sqrt {a^{2}+b^{2}}}}
(כאשר {\displaystyle i^{2}=-1}).

מרחבים וקטוריים
---------------

### מרחב וקטורי אוקלידי

וקטור אוקלידי מייצג את המיקום של נקודה P במרחב אוקלידי. ויזואלית ניתן לתאר את הווקטור כחץ מראשית הצירים אל הנקודה P. מתמטית, וקטור x במרחב אוקלידי n-ממדי מוגדר כרשימה מסודרת של n מספרים ממשיים (הקואורדינטות הקרטזיות של P) *x* = [*x*1, *x*2, ... *x**n*]. הגודל, או האורך, של וקטור אוקלידי מסומן \|x\| ומוגדר בדרך כלל כנורמה האוקלידית שלו:

{\displaystyle \|\mathbf {x} \|={\sqrt {x\_{1}^{2}+x\_{2}^{2}+\cdots +x\_{n}^{2}}}.}
דוגמה: במרחב אוקלידי תלת-ממדי, גודל הווקטור [3, 4, 12] הוא {\displaystyle {\sqrt {3^{2}+4^{2}+12^{2}}}={\sqrt {169}}=13}.
תוצאה זו שקולה למכפלה סקלרית של הווקטור בעצמו: 

{\displaystyle \|\mathbf {x} \|={\sqrt {\mathbf {x} \cdot \mathbf {x} }}.}
### מרחב נורמי

 ערך מורחב – **מרחב נורמי**  

לווקטור כללי במרחב וקטורי לא מיוחס גודל. כאשר במרחב הווקטורי מוגדרת נורמה, למשל במרחב וקטורי אוקלידי (כאמור לעיל), המרחב קרוי מרחב נורמי. הנורמה של וקטור v במרחב נורמה נחשבת לגודל שלו.

סקאלה לוגריתמית
---------------

 ערך מורחב – **סקאלה לוגריתמית**  

השוואה בין גדלים המשתרעים על-פני טווח רחב מאוד של ערכים נוח להציג בסקאלה לוגריתמית. דוגמאות: עוצמת קול הנמדדת בדציבל, בהירות נראית של כוכבים, סולם ריכטר למדידת גודלה של רעידת אדמה.

הערות שוליים
------------

1. ↑  Nykamp, Duane. "Magnitude of a vector definition". *Math Insight*. נבדק ב-23 באוגוסט 2020. `{{cite web}}`:  (עזרה)
2. ↑  Vector Magnitude, באתר MathWorld (באנגלית)
**הרי פוסדיק** (באנגלית: **Fosdick Mountains**) הם רכס הרים ברכסי פורד, בארץ מרי בירד שבאנטארקטיקה.

ההרים משתרעים בכיוון מערב - מזרח, לאורך גדתו הדרומית של קרחון באלצ'ן.

היסטוריה
--------

### גילוי ההרים

ההרים התגלו על ידי משלחת החקר של ריצ'רד בירד, בשנת 1929.

### מקור השם

בירד קרא להרים על שמו של ריימונד ב. פוסדיק, נשיא קרן רוקפלר.

לקריאה נוספת
------------

• F. J. Korhonen, S. Saito, M. Brown, C. S. Siddoway, J. M. D. Day, **Multiple Generations of Granite in the Fosdick Mountains, Marie Byrd Land, West Antarctica: Implications for Polyphase Intracrustal Differentiation in a Continental Margin Setting**, Journal of Petrology, Volume 51, Issue 3, March 2010, Pages 627–670, 
• Wilbanks, John Randall, **Geology of the Fosdick Mountains, Marie Byrd Land, West Antarctica**, 
• CLARENCE N. FENNER, **Olivine fourchites from Raymond Fosdick Mountains, Antarctica**, GSA Bulletin (1938) 49 (3): 367–400.  
• Smith, Christine Helen, **Cordierite gneisses and high temperature metamorphisms in the Fosdick Mountains, west Antarctica, with implications for breakup processes in the Pacific sector of the Mesozoic Gondwana margin**, University of California, Santa Barbara
• Richard, S. M. Smith, C. H. Kimbrough, D. L. Fitzgerald, P. G. Luyendyk, B. P. & McWilliams, M. O. (1994), **Cooling history of the northern Ford Ranges, Marie Byrd Land, West Anarctica**, Tectonics, 13(4), 837-857

קישורים חיצוניים
----------------

* הרי פוסדיק באתר הסקר הגאולוגי של ארצות הברית
* הרי פוסדיק באתר הגאזט האנטארקטי המשווה SCAR של ממשלת אוסטרליה
* מפה גאולוגית של הרי פוסדיק
* תצלום לוויין של אזור הרי פוסדיק

הערות שוליים
------------

1. 1 2 3 4 5  מידע גאוגרפי והיסטורי

| אתרים ברכסי פורד |
| --- |
| רכסי הרים | אסמן • דנפלד • היינס • מקיי • סארנוף • פוסדיק • פיליפס • קלארק | מונוליט בילבורד |
| הרים | אלכסנדר • אקבלו • ביואנג'ל • ביטגוד • בירד • ברנהאם • ג'ון • ג'ונס • דאגלס • דרלינג • ואן וולקנברג • לוקהארט • מאליונה • סווארטלי • פייג' • קארבון • קולומבו • קופר • ריאה • ריצ'רדסון |
| מצוקים | ביילי |
| נונאטאקים | ברידינג • קיידי |
| מונוליתים | הבילבורד (לוח המודעות) |
| קרחונים | אוקס • ארתור • באלצ'ן • בויד • האמונד |
| מעברי הרים | ריס |
**גודברנדסדלסלוגן** (נקרא גם בקיצור **לוגן**; בנורווגית: Gudbrandsdalslågen; תרגום מילולי: נהר עמק גודברנד) הוא נהר הזורם בעמק גודברנסדלן בנורווגיה.

גאוגרפיה
--------

נהר הגודברנדסדלסלוגן זורם דרום מזרחה החל מאגם לשה-סקוגסבטנת (Lesjaskogsvatnet) שבמחוז אופלנד וכלה באגם מיוסה ליד לילהאמר. אורך הנהר הוא כ-204 קילמטר. הגודברנדסדלסלוגן הוא אחד מחמש עשרה הנהרות הארוכים בנורווגיה, וכאשר מודדים אותו יחד עם המיוסה ונהר הוורמה, הזורם דרומה מהמיוסה, האורך הכולל הוא מעל 350 קילומטר, הנהר הרביעי באורכו בנורווגיה. אגן ניקוז הנהר הוא בשטח של כ-11,459 קמ"ר. הנקודה הגבוהה ביותר באגן הניקוז הוא הגלדהפיגן. 

בנקודת הסיום שלו בחיבור לאגם מיוסה הזרימה הממוצעת של הנהר היא 255 מטר קוב לשנייה והוא מספק כ-85% מהזרימה לאגם מיוסה. ברבעו האחרון של הנהר כלול מקטע באורך כ-11 קילמטרים שבו הנהר מתרחב מאוד וזורם באיטיות ולכן אזור זה נקרא גם "אגם לוסנה".

פיתוח
-----

כביש E6 המחבר את דומבאס ללילהאמר עובר במקביל לנהר, לעיתים בצמוד אליו. בחלקו העליון של הנהר, מקביל אליו כביש E136. 

לאורך הנהר קיימות שלוש תחנות כוח הידרואלקטריות:

* הונדרפוסן (Hunderfossen) כ-10 קילומטר צפונית מלילהאמר. לתחנה סכר ברוחב 280 מטר וגובה של 16 מטר על הגודברנדסדלסלוגן. לתחנה שתי טורבינות של 58 מגהוואט כל אחת המנצלות הפרש גובה של 46 מטר על הגודברנדסדלסלוגן.
* הרפפוסן (Harpefossen) דרומית מזרחית מדומבאס. לתחנה שתי טורבינות של 46 מגהוואט כל אחת המנצלות הפרש גובה של 34 מטר על הגודברנדסדלסלוגן.

קישורים חיצוניים
----------------

ויקישיתוף מדיה וקבצים בנושא **גודברנדסדלסלוגן** בוויקישיתוף
* גודברנדסדלסלוגן, באתר אנציקלופדיה בריטניקה (באנגלית)

הערות שוליים
------------

1. ↑  Hunderfossen kraftverk
2. ↑  Harpefossen kraftverk

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 158599943
* WorldCat (עם VIAF): 158599943

 |
**הרי סארנוף** או **הרי סרנוף** (באנגלית: **Sarnoff Mountains**) הם רכס הרים ברכסי פורד, בארץ מרי בירד, שבאנטארקטיקה.

אורכו של רכס ההרים 46 קילומטרים; רוחבו 15 קילומטרים.

הרכס מפריד בין קרחון בויד וקרחון ארתור (שניהם זורמים לכיוון מערב).

שיא גובהם של ההרים 412 מטרים מעל פני הים; ההר הוא ההר ה-5,272 בגובהו באנטארקטיקה.

היסטוריה
--------

### גילוי ומיפוי הרכס

הקצה המערבי של הרכס התגלה, ומופה באופן גס, מתצלומי אוויר שצולמו על ידי טיסה שנערכה ב-5 בדצמבר 1929, מטעם משלחת בירד לחקר אנטארקטיקה (אשר חקרה את אנטארקטיקה בין השנים 1928–1930).

הרכס מופה באופן מדויק יותר על ידי משלחת בירד לחקר אנטארקטיקה (אשר חקרה את אנטארקטיקה בין השנים 1933–1935 בפיקודו של אדמירל אחורי ריצ'רד בירד) ועל ידי השירות האנטארקטי של ארצות הברית (אשר חקר את אנטארקטיקה בין השנים 1939–1941, בפיקודו של אדמירל אחורי ריצ'רד בירד).

### מקור השם

הרכס נקרא על שמו של דייוויד סארנוף, נשיא ה-RCA‏ (תאגיד השידור של אמריקה), שסיפק ציוד רדיו עבור משלחות החקר (משלחות השדה) ועבור בסיס המחקר אמריקה הקטנה דבר שאיפשר את משלחת בירד לחקר אנטארקטיקה (אשר חקרה את אנטארקטיקה בין השנים 1933–1935).

לקריאה נוספת
------------

• David E. Sugden, Greg Balco, Seth G. Cowdery, John O. Stone, Louis C. Sass III, **Selective glacial erosion and weathering zones in the coastal mountains of Marie Byrd Land, Antarctica**, Geomorphology 67 (2005) 317 – 334
• Sugden DE, Bentley MJ, O Cofaigh C. **Geological and geomorphological insights into Antarctic ice sheet evolution**, Philosophical transactions. Series A, Mathematical, Physical, and Engineering Sciences. 2006 Jul;364(1844):1607-1625. DOI:10.1098/rsta.2006.1791.
• Damien Gildea, **Transantarctic Mountains - Mountaineering in Antarctica: Travel Guide**
• C.J. Adams (1987), **Geochronology of granite terranes in the Ford Ranges, Marie Byrd Land, West Antarctica**, New Zealand Journal of Geology and Geophysics, 30:1, 51-72, DOI: 10.1080/00288306.1987.10422193
• International Symposium on Antarctic Earth Sciences 5th : 1987, **Geological Evolution of Antarctica**, Cambridge, England, P. 347

קישורים חיצוניים
----------------

* הרי סארנוף באתר הסקר הגאולוגי של ארצות הברית
* הרי סארנוף בגאזט האנטארקטי של ממשלת אוסטרליה
* הרי סארנוף באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הרי סארנוף
* מחשבון מרחקים - המרחק מהרי סארנוף לאתרים סמוכים
* מזג אוויר נוכחי מעודכן בהרי סארנוף
	+ תחזית מזג אוויר עדכנית ארוכת טווח עבור הרי סארנוף
	+ סטטיסטיקות מזג אוויר ונתוני מזג אוויר היסטוריים עבור הרי סארנוף

הערות שוליים
------------

1. 1 2 3 4 5 6 7 8 9 10 11 12 13  מידע גאוגרפי והיסטורי
2. 1 2  הרי אנטארקטיקה לפי גובהם
3. ↑  מיפוי חלקי ולא מדויק.

| אתרים ברכסי פורד |
| --- |
| רכסי הרים | אסמן • דנפלד • היינס • מקיי • סארנוף • פוסדיק • פיליפס • קלארק | מונוליט בילבורד |
| הרים | אלכסנדר • אקבלו • ביואנג'ל • ביטגוד • בירד • ברנהאם • ג'ון • ג'ונס • דאגלס • דרלינג • ואן וולקנברג • לוקהארט • מאליונה • סווארטלי • פייג' • קארבון • קולומבו • קופר • ריאה • ריצ'רדסון |
| מצוקים | ביילי |
| נונאטאקים | ברידינג • קיידי |
| מונוליתים | הבילבורד (לוח המודעות) |
| קרחונים | אוקס • ארתור • באלצ'ן • בויד • האמונד |
| מעברי הרים | ריס |
**ברנד רוזמאייר** הוא נהג מרוצים גרמני, אשר נולד ב-14 באוקטובר 1909 בליג'ן (האימפריה הגרמנית) ומת ב-29 בינואר 1938 על הכביש פרנקפורט-דרמסטדט (הרייך השלישי). הוא נחשב לאחד מגדולי נהגי המרוצים לפני המלחמה. במהלך הקריירה הקצרה שלו, שהופסקה עקב תאונה, הספיק ברנד להשאיר חותם בתחום.

ברנד רוזמאייר זכה באליפות אירופה לנהגי מרוצים, תחרות שהייתה שוות עקב לאליפות העולם בפורמולה אחת. בשנת 1936 בתקופה מרוצי חצי הכסף (סוג מכונית), שבר ברנד מספר שיאי מהירות. הוא זכה לכינוי Nebelmeister (ב עברית ״ריבונו של הערפל״), וזאת לאחר שניצחונו בתחרות ״Eifelrennen״ הגרמנית בשנת 1936 במהלכה היה ערפל כבד על מסלול המרוצים.

כמו הרבה נהגים גרמנים אחרים שפעלו בשנות ה-30 של המאה העשרים, ברנד מעולם לא היה המפלגה הנאצית. למרות שלא היה שייך למשטר, הוא היה כלי תעמולה בידי הנאצים.

מכונית הקונספט בתצורת מכונית על, אשר הוצגה על ידי אאודי בשנת 2000, **אאודי רוזמאייר** קרויה על שמו.

ביוגרפיה
--------

### נעוריו ותחילת דרכו

ברנד רוזמאייר נולד ב-14 באוקטובר 1909 בליגן, עיירה קטנה השוכנת בסמוך לגבול גרמניה הולנד. אביו היה הבעלים של מוסך מכוניות, כך שברנד גדל ובסביבה מלאת מנועים ומכוניות. דוד של ברנד התחרה בתחרויות ספורט לרכבים דו גלגליים, אך ללא הצלחה. כבר בגיל 9, החל ברנד הצעיר להוציא את המכוניות ממוסך אביו, ובגיל 11 הוא נתפס עם מספר מחבריו נוהג ונעצר על ידי המשטרה.. כשנה לאחר מכן, עם אחיו הבכור, הוא מארגן מרוץ מכוניות בו הוא זכה. בגיל 16 הוא מקבל את רישיון הנהיגה שלו, אך מאבד אותו עקב פסילה זמן קצר לאחר מכן.

קישורים חיצוניים
----------------

ויקישיתוף מדיה וקבצים בנושא **ברנד רוזמאייר** בוויקישיתוף

* ברנד רוזמאייר, באתר DriverDB לנהגי מרוצים
* ברנד רוזמאייר, באתר "Find a Grave" (באנגלית)
* ברנד רוזמאייר, באתר אנציקלופדיה בריטניקה (באנגלית)

הערות שוליים
------------

1. 1 2 3  8W - Who - Bernd Rosemeyer, 8w.forix.com
2. ↑  Sport-Idole: Bernd Rosemeyer, der Pop-Star des Dritten Reiches - WELT, DIE WELT

|  |  |
| --- | --- |
| בקרת זהויות עריכת הנתון בוויקינתונים | 
* GND: 118749722
* ISNI: 0000 0000 6317 7584
* LCCN: no2009102500
* SUDOC: 166393967
* VIAF: 25397904
* WorldCat: lccn-no2009102500

 |
**ג'ון בארי לארסון** (באנגלית: **John Barry Larson**; נולד ב-22 ביולי 1948) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת קונטיקט, ברציפות מאז 1999. לארסון, חבר המפלגה הדמוקרטית, מייצג מחוז קונגרס השוכן בלב עיר הבירה של קונטיקט, הרטפורד. בשנים 2009–2013 היה גם יושב ראש הסיעה הדמוקרטית בבית הנבחרים.

ביוגרפיה
--------

לארסון נולד בהרטפורד, אך בילה את רוב חייו בעיירה איסט הרטפורד הסמוכה. הוא גדל במיזם לדיור ציבורי, התחנך בבית הספר התיכון איסט הרטפורד ולמד באוניברסיטת המדינה של מרכז קונטיקט. הוא עבד כמורה להיסטוריה בתיכון וכעוזר מאמן בבית הספר התיכון ע"ש ג'ורג' ג'. פני. את דרכו המקצועית החל לארסון כבעלים משותף של סוכנות ביטוח באיסט הרטפורד, בטרם הצטרף לשירות הציבורי. ב-1971 נבחר בידי מייסד התוכנית "הד סטארט", אדוארד זיגלר, לעמית בכיר במרכז בוּש להתפחות ומדיניות ציבורית שבאוניברסיטת ייל. בשנת 1977 פתח בקריירה פוליטית, כאשר מילא קדנציה אחת כמועצת החינוך של איסט הרטפורד. לאחר מכן, שירת שתי תקופות כהונה בעירייה.

בשנת 1982 נבחר לארסון אל הסנאט המדינתי של קונטיקט, כנציג מחוז הבחירה השלישי, שבסיסו באיסט הרטפורד. הוא כיהן שש קדנציות בבית העליון של בית המחוקקים המדינתי, מתוכן ארבע כנשיא הזמני של הסנאט. ב-1994 עזב לארסון את הסנאט והתמודד אל מועמדות המפלגה הדמוקרטית לתפקיד מושל קונטיקט, אך הפסיד בבחירות המקדימות לביל קרי, שבעצמו הפסיד למועמד הרפובליקני ג'ון רולנד ביום הבחירות הכלליות. לאחר שהפסיד בבחירות המקדימות, לארסון שב למגזר הפרטי לשנים אחדות ונטל פסק זמן מהחיים הפוליטיים.

במסגרת פעילותו במפלגה הדמוקרטית וקשריו המקומיים עם בכירי המפלגה בקונטיקט, גבר לארסון על מזכיר המדינה מיילס רפפורט בבחירות המקדימות לייצוג מחוז הקונגרס הראשון של קונטיקט בבית הנבחרים של ארצות הברית, כאשר ברברה קנלי פרשה מהקונגרס אחרי 17 שנה כדי להתמודד לתפקיד המושל בבחירות 1998. מחוז הקונגרס הראשון היה ועודנו זה מכבר המחוז הדמוקרטי ביותר בקונטיקט, ולכן עם ניצחונו של לארסון בפריימריז, השבעתו לקונגרס הייתה מובטחת. מאז, נבחר מחדש אל בית הנבחרים האמריקאי כעשר פעמים ללא התנגדות משמעותית.

ב-1 בפברואר 2006 נבחר לארסון לסגן יו"ר הסיעה הדמוקרטית בבית הנבחרים. סגן יושב הראש הקודם, ג'ים קלייבורן, התקדם לתפקיד היו"ר כאשר בוב מננדז מונה לסנאט של ארצות הברית. לאחר שהדמוקרטים נטלו את השליטה בקונגרס בבחירות אמצע הכהונה ב-2006, בחר לארסון שלא להתמודד על יו"ר הסיעה — תפקיד אליו נבחר עמיתו רם עמנואל. לאחר שנבחר מחדש ב-2008, נבחר לארסון אל תפקיד יו"ר הסיעה בקונגרס ה-111, אחרי שעמנואל מונה בידי נשיא ארצות הברית ברק אובמה לראש סגל הבית הלבן.

קישורים חיצוניים
----------------

ויקישיתוף מדיה וקבצים בנושא **ג'ון לארסון** בוויקישיתוף
* אתר האינטרנט הרשמי של ג'ון לארסון בבית הנבחרים האמריקאי (באנגלית)
* ג'ון לארסון, ברשת החברתית פייסבוק

* ג'ון לארסון, ברשת החברתית טוויטר

* ג'ון לארסון, ברשת החברתית אינסטגרם

* ג'ון לארסון, סרטונים בערוץ היוטיוב
* ג'ון לארסון באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2008059277
* SNAC: w6zw99k7
* US Congress: L000557
* VIAF: 9652875
* WorldCat: lccn-no2008059277

 |
קבר ברנדון לי, לצד קברו של אביו
**ברנדון ברוס לי** (באנגלית: **Brandon Bruce Lee**;‏ 1 בפברואר 1965 - 31 במרץ 1993) היה בנו של ברוס לי, שחקן ואמן אמנויות לחימה. גילם את דמותו של אריק דרייבן בסרט הקולנוע המבוסס על סדרת חוברות הקומיקס "העורב", ונהרג כתוצאה מתאונת ירי במהלך הצילומים לסרט.

ביוגרפיה
--------

לי נולד לברוס ולינדה לי באוקלנד, קליפורניה. את שנותיו הראשונות בילה בהונג קונג, שם הוא גם למד את השפה הקנטונזית ולמד את אמנות הלחימה ג'יט קון דו.

בגיל 8 לאחר שאביו מת בפתאומיות משבץ מוחי, הוא עבר יחד עם אמו ואחותו חזרה לארצות הברית. הוא היה ילד פרוע, סולק פעמיים מבית הספר וגורש מבית ספר פרטי Chadwick רק כמה חודשים לפני סיום הלימודים וקבלת תעודת בוגר. לאחר שסוף סוף קיבל דיפלומה מתיכון Miraleste, התחיל ללמוד דרמה במכללת אמרסון ונסע לניו יורק לשיעורי משחק פרטיים במכון לי סטרסברג.

ב-1985, לאחר ששיחק בתיאטרון ניו יורק, עבר להוליווד. שם הוא עבד כקורא תסריטים (Script reader) לפני שקיבל את התפקיד בסרט טלוויזיוני "קונג-פו: הסרט" (שיצא ב-1987) עם דייוויד קאראדין. לאחר מכן חזר לי להונג קונג כדי להופיע בסרט קנטונזי- Legacy of Rage (במקור נקרא Long zai jiang hu) שיצא לאקרנים ב-1987. ב-1989 שיחק ב"משימת לייזר", ב-1991 שיחק ב"צמד לעניין" לצידו של דולף לונדגרן, וב-1992 שיחק בסרט "במהירות האש". לאחר מכן שיחק בסרט "אש מתמדת" אשר הפליא בשל רצף אמנויות הלחימה הבלתי פוסקות אשר לי ביים בעצמו.

בשנת 1993 השתתף לי בסרט האחרון בחייו - "העורב" (אשר מבוסס במקור על קומיקס באותו השם). במהלך צילום סצנת יריות נהרג לי לאחר שכדור אמיתי פגע בבטנו והתמקם בסופו של דבר בעמוד השדרה. לאחר 6 שעות של ניתוח מצבו של לי השתפר במקצת אך הוא מת לאחר שאיבד דם רב. הסרט שהיה לקראת שלבי הסיום הושלם כשדמותו של לי הוחלפה על ידי צ'אד סטאהלסקי, לימים במאי סדרת סרטי ג'ון וויק, בעזרת הדבקת פניו של לי באמצעות CGI.

ברנדון ברוס לי מת ב-31 במרץ 1993 בגיל 28, 17 ימים לפני חתונתו המתוכננת עם חברתו אלייזה.

בסופו של דבר, הסרט "העורב" יצא ב-1994 והוקדש ללי וחברתו אלייזה.

קישורים חיצוניים
----------------

ויקישיתוף מדיה וקבצים בנושא **ברנדון לי** בוויקישיתוף
* ברנדון לי, ברשת החברתית טוויטר
* ברנדון לי, ברשת החברתית אינסטגרם
* ברנדון לי, במסד הנתונים הקולנועיים IMDb (באנגלית)
* ברנדון לי, באתר AllMovie (באנגלית)
* ברנדון לי, באתר Rotten Tomatoes (באנגלית)
* ברנדון לי, באתר Metacritic (באנגלית)
* ברנדון לי, במסד הנתונים הקולנועיים KinoPoisk (ברוסית)
* ברנדון לי, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007460073505171
* BIBSYS: 98041179
* BNE: XX1104717
* BnF: cb14013423d (data)
* GND: 104419975X
* ISNI: 0000 0000 8388 960X
* LCCN: n92078449
* NKC: xx0164834
* NLK: KAC201994853
* NLP: A16759011
* NTA: 147231329
* SNAC: w6kd2tj3
* VIAF: 64203719
* WorldCat: lccn-n92078449

 |
פירוש נוסף ערך זה עוסק בנהג המרוצים גרמני ברנד שניידר. אם התכוונתם לשחקן הכדורגל ברנד שניידר, ראו ברנד שניידר.

**ברנד שניידר** (בגרמנית: **Bernd Schneider**, נולד ב-20 ביולי 1964) הוא נהג מרוצים גרמני. התחרה במשך 18 עונות באליפות גרמניה לרכבי תיור, בה זכה 5 פעמים בתואר האליפות. בנוסף, זכה באליפות הבינלאומית למכוניות תיור (1995) ובאליפות ה-GT ‏ (1997). במהלך השנים השתתף בתעשה מרוצי פורמולה 1, אך לא צבר נקודות. התחרה 3 פעמים במרוץ 24 השעות של לה מאן, אך לא הצליח לסיים אף פעם את התחרות.

קריירת מרוצים
-------------

ברנד נקרא על שמו של ברנד רוזמאייר, נהג המרוצים הגרמני שזכה באליפות אירופה לנהגי מרוצים בשנת 1936. את דרכו בעולם המרוצים עשה במרוצי קארטינג בהם השתתף מילדות. בשנת 1980 זכה באליפות גרמניה. שנתיים לאחר מכן היה שותף לזכייה של נבחרת גרמניה באליפות אירופה. בשנת 1983 זכה באליפות אפריקה.

ברנד לקח חלק במספר אליפויות פורמולה פורד בגרמניה וברחבי אירופה. בשנת 1986 הצטרף לאליפות הפורמולה 3 הגרמנית. שנה לאחר מכן זכה בתואר האליפות. הצלחתו משכה את תשומת הלב של אריך זקובסקי, שהחתים אותו כנהג בקבוצת זקספיד (Zakspeed), שהתחרתה באליפות הפורמולה 1. הקבוצה לא רשמה הצלחה מיוחדת על מסלול המרוצים. במהלך העונות 1988 ו-1989 הצליח לעבור את שלבי הדירוג רק בתשעה מרוצים מתוך 32. הוא הצליח לסיים רק שני מרוצים ולא צבר נקודות. בעונת 1990 עבר להתחרות עבור קבוצת Arrows, אך עזב את הקבוצה לאחר מרוץ אחד בלבד ועבר להתחרות באליפות העולם למכוניות ספורט, כשהוא נוהג בפורשה.

### אליפות גרמניה למכוניות תיור

במהלך השנים השתתף במספר מרוצים במסגרת אליפות גרמניה למכוניות תיור. בשנת 1992 עבר להתחרות באליפות באופן מלא כנהג בקבוצת מרצדס. את עונת הבכורה סיים במקום השלישי. בשנת 1995 זכה באליפות הגרמנית ובאליפות הבינלאומית, שהתקיימה במקביל.

בין השנים 1997 עד ל-1999 לא התקיימה האליפות הגרמנית. בשנים אלה התחרה באליפות ה-GT שאורגנה על ידי הפדרציה הבינלאומית לרכב (FIA). בעונתו הראשונה ניצח שישה מרוצים וזכה באליפות. שנה לאחר מכן ניצח חמישה מרוצים יחד עם חברו לקבוצה מארק ובר, אך השניים סיימו במקום השני. בשנים 1998 ו-1999 התחרה עבור מרצדס במרוץ 24 השעות של לה מאן, אך לא סיים את המרוץ.

האליפות חזרה לפעילות בשנת 2000. שניידר זכה בתואר האליפות בשלוש מארבע השנים שלאחר מכן (2000, 2001, 2003). בשנת 2002 סיים במקום השני. בשנת 2006 זכה באליפות נוספת. באוקטובר 2008 הודיע על פרישה בסיום אותה עונה.

### לאחר הפרישה

לאחר הפרישה השתתף במספר מרוצי סיבולת. בשנת 2013 השתתף וניצח את מרוץ 24 השעות של דובאי, מרוץ 12 השעות של באת'ורסט, מרוץ 24 השעות של נורבורגרינג ומרוץ 24 השעות של ספא.

בשנים 2015 ו-2016 התחרה בסבב מרוצי בלאנקפיין GT ספרינט קאפ (Blancpain GT Series Sprint Cup).

קישורים חיצוניים
----------------

ויקישיתוף מדיה וקבצים בנושא **ברנד שניידר** בוויקישיתוף
* ברנד שניידר, ברשת החברתית אינסטגרם

הערות שוליים
------------

1. ↑  בשנת 1995 התקיימו 12 מרוצים באליפות הגרמנית ו-10 מרוצים שהתקיימו ברחבי אירופה, כחלק מעונת הבכורה של אליפות העולם למכוניות תיור, שאורגנה על ידי FIA.‏ בשתי האליפויות השתתפו אותם נהגים, באותם כלי רכב
2. ↑  Schneider to retire after Hockenheim, Autosport, 21 October 2008

|  |  |
| --- | --- |
| בקרת זהויות עריכת הנתון בוויקינתונים | 
* GND: 1230872523
* LCCN: no2020110091
* VIAF: 3581160122844540630006
* WorldCat (עם VIAF): 3581160122844540630006

 |
**סיטיפוינט** (באנגלית: **CityPoint**) הוא גורד שחקים המצוי בתוך הסיטי של העיר לונדון, ברחוב רופמייקר (רחוב "עושי החבלים"). בעבר נקרא גורד השחקים "**בית בריטניק**" (באנגלית: **Britannic House**).

המבנה נבנה בשנת 1967 ושופץ בשנת 2000. גובה גורד השחקים בעת שנבנה 122 מטרים, ובו 35 קומות המשמשות כיום את הנהלת חברת בריטיש פטרוליום. בשנת 2000 בעת ששופץ המבנה הוגבה המבנה לגובה של 127 מטרים, כשהמעצב היה שפרד רובסון. בעקבות השיפוץ שונה שם המבנה מ"בית בריטניק" לשמו הנוכחי.

הדייר העיקרי השוכר שטחים במבנה הוא משרד עורכי הדין סימונס וסימונס (Simmons & Simmons).

גורד השחקים הוא השלישי בגובהו בסיטי של לונדון (אחרי מגדל 42 ורחוב סנט מרי אקסה מס' 30), וה-12 בגובהו בבנייני לונדון רבתי.

באוגוסט 2005 הוצע המבנה למכירה במחיר של 500 מיליון ליש"ט.

ראו גם
------

* גורדי שחקים בלונדון

| עיינו גם בפורטלים: |
| --- |
|  | **פורטל לונדון** |
|  | **פורטל האדריכלות** |

קישורים חיצוניים
----------------

ויקישיתוף מדיה וקבצים בנושא **סיטיפוינט** בוויקישיתוף
* סיטיפוינט, באתר גורדי השחקים העולמי (באנגלית)

הערות שוליים
------------

1. ↑  Citypoint, London - Building #81, www.skyscrapernews.com
פירוש נוסף ערך זה עוסק בכדורגלן אנגלי. אם התכוונתם לפוליטיקאי אמריקאי, ראו ברנדון ויליאמס (פוליטיקאי).

**ברנדון פול בריאן ויליאמס** (באנגלית: **Brandon Paul Brian Williams**; נולד ב-3 בספטמבר 2000 במנצ'סטר) הוא כדורגלן אנגלי, המשחק בעמדת המגן השמאלי במנצ'סטר יונייטד ובנבחרת אנגליה עד גיל 21.

ויליאמס הוא בוגר האקדמיה של יונייטד, כאשר את הופעת הבכורה שלו בקבוצה ערך בספטמבר 2019.

קריירת מועדונים
---------------

ויליאמס טס יחד עם הקבוצה הראשונה של יונייטד למשחק הגומלין בפריז נגד פ.ס.ז' במסגרת ליגת האלופות במרץ 2019, אך לבסוף לא נכלל בסגל הסופי למשחק. הופעת הבכורה שלו בקבוצה התרחשה במסגרת גביע הליגה האנגלי ב-25 בספטמבר 2019, עת עלה מהספסל נגד רוצ'דייל. הופעת הבכורה שלו בהרכב התרחשה כשבוע אחר כך, ב-3 באוקטובר 2019, במשחק חוץ במסגרת שלב הבתים בליגה האירופית, נגד א.ז. אלקמאר, במשחק בו קבוצתו סיימה בתיקו 0–0, כאשר ויליאמס משלים את כל 90 הדקות. כשבועיים אחר כך, ב-17 באוקטובר 2019, חתם ויליאמס על חוזה ארוך טווח בקבוצה, עד יוני 2022. הופעת הבכורה שלו בפרמייר ליג התרחשה מספר ימים לאחר מכן, כאשר עלה לשחק בדקה האחרונה של תוספת הזמן במשחק מול ליברפול באולד טראפורד, במקום הקשר אנדראס פריירה. מספר שבועות אחר כך, בעקבות ההשעייה של אשלי יאנג, והפציעה של לוק שו, השחקנים הקבועים בעמדתו בסגל הקבוצה, ערך ויליאמס את הופעת הבכורה שלו בהרכב הקבוצה במסגרת הליגה, כאשר שיחק 90 דקות והוחלף, בתוספת הזמן (על ידי הבלם מרקוס רוחו), במסגרת ניצחון הבית של הקבוצה, 3–1 נגד ברייטון אנד הוב אלביון. שבועיים אחר כן, ויליאמס כבש את שער הבכורה שלו בקבוצה, בתיקו 3–3 מול שפילד יונייטד.

ב-23 באוגוסט 2021 הושאל ויליאמס לנוריץ' סיטי לעונה אחת.

קריירה בינלאומית
----------------

ויליאמס קיבל את זימון הבכורה שלו לנבחרת אנגליה עד גיל 20 ב-30 באוגוסט 2019, לפני צמד משחקי הנבחרת מול הולנד ושווייץ. את הופעת הבכורה שלו בנבחרת הצעירה ערך במשחק שבוע אחר כך, ב-5 בספטמבר 2019, משחק מול הולנד באצטדיון הביתי של שרוסברי טאון, משחק שנגמר בתוצאה 0–0.

קישורים חיצוניים
----------------

ויקישיתוף מדיה וקבצים בנושא **ברנדון ויליאמס** בוויקישיתוף
* ברנדון ויליאמס, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
ג'ון טלבוט, הרוזן הראשון משרוסברי
**ג'ון טלבוט, הרוזן הראשון משרוסברי** (באנגלית: **John Talbot, 1st Earl of Shrewsbury**‏; 1384/1390 – 17 ביולי 1453) היה מפקד צבא ואציל אנגלי.

ביוגרפיה
--------

ג'ון טלבוט נולד בשנת 1384, למשפחת ברונים אנגלית ממוצא נורמנדי. מ-1404 עד 1413 שירת בוויילס נגד המורדים, ואחרי כן התמנה על ידי הנרי החמישי, מלך אנגליה לסגן מושל אירלנד - תפקיד שבו החזיק במשך חמש שנים.

מ-1420 עד 1424 שירת בצרפת והשתתף שם במספר קרבות, וב-1425 שב לתפקידו באירלנד לתקופה קצרה. ב-1427 שב לצרפת, השתתף במצור על אורליאן אך נפל בשבי ב-18 ביוני 1429 ושוחרר כעבור ארבע שנים תמורת שחרורו של אביר צרפתי משבי האנגלים.

ג'ון טלבוט נודע בתוקפנותו על מנת לשמור על נחלות אנגליה בצרפת, ובעקבות הצטיינותו בקרבות ובהתנגשויות קיבל את התואר רוזן שרוסברי, וטפורד ווקספורד. ב-1436 הוביל כוח צבאי קטן לניצחון על הצרפתים ליד העיר רואן שבנורמנדיה. ב-1437 עבר את הנהר סום ולחם בהצלחה נגד צבאו של פיליפ השלישי, דוכס בורגונדיה שחתם על הסכם שלום עם שארל השביעי, מלך צרפת שנתיים לפני כן. ב-1440 כבש את עיר הנמל ארפלר שבנורמנדיה, וב-1441 תקף את הצבא הצרפתי על הנהר סן מצפון לפריז. ב-1445 התמנה על ידי הנרי השישי, מלך אנגליה למושל צרפת, אך ב-1449 נלקח כבן ערובה על ידי הצרפתים ברואן. אחרי שנשבע שלא לשאת עוד נשק נגד מלך צרפת, שוחרר ושב לאנגליה.

ב-1452 נחת עם צבאו לחופי דוכסות אקוויטניה (כיום חבל אקיטן בדרום מערב צרפת), ובמהרה השתלט על כל שטחה של דוכסות זו. בעקבות אינפורמציה מוטעית בדבר נסיגת צבא צרפת, יצא עם צבאו כדי להסיר את המצור מעל העיר קאסטיון שעל הנהר דורדון, אך מצא עצמו שם בנחיתות מספרית לעומת צבא צרפת. הוא נהרג בקרב קאסטיון ב-17 ביולי 1453, יחד עם רבים מאנשיו. קרב זה, שבו השתמשו הצרפתים בארטילריה, הביא לסיומו של שלטון אנגליה באקוויטניה. היה זה גם הקרב האחרון של מלחמת מאה השנים.

טלבוט נישא בראשונה למוד נוויל (Maude Nevill), בתו ויורשתו של תומאס נוויל, ברון פרניוול החמישי. בזכותה הוא זומן לפרלמנט החל מ-1409. לשניים היו ארבעה ילדים: ליידי ג'ואן טלבוט, ג'ון טלבוט, הרוזן השני משרוסברי (1413–1460), כריסטופר טלבוט (1419 – 1443) ותומאס טלבוט. נוויל נפטרה ב-31 במאי 1422. ב-1425 נישא בשנית לליידי מרגרט ביצ'מפ, ולשניים היו שישה ילדים: ג'ון טלבוט (1426 – 1453), סר האמפרי טלבוט (לפני 1453 – 1492), ג'ואן טלבוט, ליידי אליזבת טלבוט (שנישאה לדוכס נורפוק), סר לואיס טלבוט וליידי אלינור טלבוט, שנישאה לתומאס באטלר והייתה לפילגשו של המלך אדוארד הרביעי.

במחזהו של ויליאם שייקספיר "הנרי השישי, חלק ראשון" מופיעה דמותו של טלבוט כסמל לאבירות האנגלית הישנה והמהוללת שזמנה עבר, והיא מפנה את מקומה לתככי החצר של מלחמות השושנים.

קישורים חיצוניים
----------------

ויקישיתוף מדיה וקבצים בנושא **ג'ון טלבוט, הרוזן הראשון משרוסברי** בוויקישיתוף
* ג'ון טלבוט, הרוזן הראשון משרוסברי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007447184905171
* BnF: cb15055513t (data)
* GND: 122628063
* ISNI: 0000 0001 1571 0281
* LCCN: n82150378
* NTA: 073419613
* SNAC: w63c0mkm
* SUDOC: 166401617
* ULAN: 500121969
* VIAF: 55034576
* WorldCat: lccn-n82150378

 |
הרמס 180 בטיסה
**הרמס 180** הוא כלי טיס בלתי מאויש (כטב"ם) טקטי המיועד לדרגי הגדוד והחטיבה שפותח על ידי חץ הכסף, חברה-בת של אלביט מערכות. הוא הכטב"ם הקטן ביותר במשפחת כטב"מי ההרמס של חץ הכסף, הכוללת גם את ההרמס 450 וההרמס 1500.

תפעול
-----

הרמס 180 יכול לשאת מטען ייעודי (מטע"ד) במשקל 32 ק"ג, ולשהות באוויר יותר מ-10 שעות בגובה של עד 15,000 רגל. הוא מונע על ידי מנוע רוטרי יחיד מתוצרת UEL בעל 38 כוח סוס עם מדחף דוחף. שלדתו עשויה מחומרים מרוכבים. ההרמס 180 מצויד במערכות אוויוניקה יתירות, המגדילות את אמינותו, והוא מסוגל לטוס באופן אוטונומי על-פי נתיב טיסה שהוגדר לו לפני המשימה, עם אפשרות התערבות של המפעיל במהלכה. ההרמס 180 מסוגל להמריא באמצעות מעוט ולנחות באמצעות מצנח וכרית אוויר. בנוסף ניתן להרכיב לו כן נסע קבוע וכך לאפשר לו להמריא גם ממסלול המראה ולנחות עליו.

תחנת השליטה הקרקעית של ההרמס 180 היא מדגם אחיד ומסוגלת לשלוט על כל הכטב"מים ממשפחת ההרמס. ניתן להתקין אותה בתצורה נייחת או ניידת. המערכות בתחנת השליטה כוללות מערכות לניהול משימה ולעיבוד והפצה של המידע המגיע בזמן-אמת מחיישני הכטב"ם. מערכות אלו מאפשרות את הפעלת הכטב"ם על ידי מפעיל יחיד. השליטה בהרמס 180 יכולה להיעשות באמצעות תקשורת בקו-ראייה.

עם המטענים הייעודיים שההרמס 180 יכול לשאת נמנים: חיישן אלקטרו-אופטי/תת-אדום לתצפית ביום ובלילה עם ציין לייזר, וציוד ממסר לקשר טקטי.

תוכנית ה"ווטשקיפר" לציוד צבא בריטניה בכטב"מים טקטיים למשימות סיור ומודיעין כללה בתחילה את ההרמס 180 וההרמס 450 שנועדו להיכנס לשירות תחת הכינויים WK180 ו-WK450 בהתאמה, אך לבסוף הוחלט כי רק כטב"מי הרמס 450 יירכשו.

מאפיינים (הרמס 180)
-------------------

### מאפיינים כלליים

* **מוטת כנפיים:** 6 מטר
* **אורך גוף הכלי:** 3.47 מטר
* **משקל המראה:** 195 ק"ג
* **משקל מטען מרבי:** 32 ק"ג
* **הספק זמין למטען:** 1.2 קילו-וואט
* **משקל דלק מרבי:** 40 ק"ג

### ביצועים

* **טווח:** 150 ק"מ
* **שהות באוויר:** יותר מ-10 שעות
* **סייג רום:** 15,000 רגל
* **מהירות מרבית:** 105 קשר בגובה פני הים
* **מהירות שיוט:** 71 קשר בגובה 6,000 רגל

קישורים חיצוניים
----------------

* הרמס 180, באתר אלביט מערכות


| כלי טיס מתוצרת אלביט מערכות |
| --- |
| מיני-כטב"מים | סקיילרק 1 • סקיילרק 2 • סקיילרק 3 • הרמס 45 |  |
| כטב"מים טקטיים | הרמס 90 • הרמס 180 • הרמס 450 |
| כטב"מים לשהייה ממושכת | הרמס 900 • הרמס 1500 |
| חימוש משוטט | שרקרק |


| כטב"מים תוצרת ישראל |
| --- |
| מזל"טים | בירד-איי • I-View • סקיילרק 1 • סקיילרק 2 • סקיילרק 3 • הרמס 45 |
| כטב"מים טקטיים | מסטיף • מוסקיטו • סקאוט • RQ-2 פיוניר • האנטר • סרצ'ר • פנתר • הרמס 90 • הרמס 180 • הרמס 450 • הרון-T |
| כטב"מים ארוכי טווח | הרון 1 • איתן • סופר הרון • הרון 2 • הרמס 900 • הרמס 1500 • יסעורון ירוק |
| חימוש משוטט | הארפי • הארופ • ברקן ירוק • שרקרק |
**ישראל הכהן שור** (באנגלית: **Israel Schorr**;‏ 18 במאי 1886 – 9 באפריל 1935) היה חזן ומלחין חזנות, יליד גליציה שפעל באימפריה האוסטרו-הונגרית, בפולין ובארצות הברית

קורות חיים
----------

שור נולד בעיר חירוב שבאוסטריה (כיום באוקראינה) למשפחה חסידית. בילדותו שר כילד פלא בחצר הרבי מסדיגורה ברימנוב, ובגיל 16 נתמנה לחזן שם. כעבור שנתיים (1904) נקרא ללמברג, להחליף את קרובו ברוך שור שנפטר. כיהן בלמברג 10 שנים עד פרוץ מלחמת העולם הראשונה. במלחמה הוצב על ידי הצבא האוסטרי בתפקיד לא קרבי בגלל עקרונותיו הדתיים. בתום המלחמה כיהן כחזן בעיר ברון בצ'כוסלובקיה בין השנים 1917–1919, לאחר מכן בעיר קרקוב בפולין בין השנים 1919–1921, ולאחר מכן מונה לחזן הראשי בעיר פיסטיאן (Piestyan) בהונגריה (כיום סלובקיה) (1921 - 1924). 
בעקבות הזמנות מידידים, ביקש להגר לאמריקה. אך חוקי ההגירה המגבילים של ארצות הברית וחוסר הרצון לעזור של השלטונות האוסטריים, עכבו אותו. לאחר כמה תפילות מבחן מוצלחות בעיר ציריך שבשווייץ, התפרסם בעיר, עד כדי שהקונסול האוסטרי בציריך העניק לו אשרת אמן, בעזרתה יכל להגר לאמריקה. בבואו לאמריקה ב-1924, מונה לחזן ב"ישיבת הארלם" בניו יורק. בין המתפללים בקהילה זו היה חבר הקונגרס סול בלום, שעזר לשור להביא את אשתו וילדיו לאמריקה.
בשנת 1928, התפלל את תפילות הימים הנוראים בשיקגו. בעקבות כך, קיבל הצעה מבית האופרה של שיקגו, להופיע באופרה, אך הוא סירב משום שלא מתאים לחזן לשיר ולהציג באופרה.
הוא שב לניו יורק וכיהן כחזן בקהילת "עדת ישורון" בברוקלין (1928–1931). אחר כך עבר לרובע הברונקס וכיהן שם בקהילת "קהילת ישראל" (1931 - 1934). בשנים אלה הרבה להופיע בקונצרטים בין היתר עם החזן יוסל'ה רוזנבלט. הופעתו האחרונה כחזן הייתה בימים נוראים של שנת 1934 בקהילת "חובבי תורה" בברוקלין.

למרות הצלחתו כחזן, מצבו הכלכלי היה תמיד בכי רע. בשנים אלו שרר בארצות הברית השפל הגדול, ושור נאלץ לשיר בקרנות הרחוב ולקבץ נדבות[דרוש מקור]. הוא נפטר ב-9 באפריל 1935 מהתקף לב.

יצירתו
------

שור חיבר מספר יצירות חזנות מפורסמות ואף הקליט את חלקן כמו כן חיבר כמה ניגונים חסידיים. בין יצירותיו בולטת היצירה "שיבנה בית המקדש" יצירה הנחשבת ליצירה המוכרת ביותר בחזנות. יצירה זו (שהייתה אהובה מאוד על רבי מנחם מנדל שניאורסון האדמור השביעי מליובאוויטש וחסידיו). ויצירה אחרת - "הטה אלוקי אזנך" פורסמו במיוחד על ידי החזן משה קוסביצקי.

קישורים חיצוניים
----------------

* ישראל שור, דף שער בספרייה הלאומית
* האזנה לתקליטו של החזן ישראל שור באתר פרויקט Recorded Sound archives של אוניברסיטת אטלנטיק פלורידה (הקישור אינו פעיל, ינואר 2017)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309634805171
* ISNI: 0000 0000 8227 7599
* LCCN: no98101316
* SNAC: w6qn6n75
* VIAF: 48850316
* WorldCat: lccn-no98101316

 |
**הרמן שרייבר** (באנגלית: **Hermann Schreiber**;‏21 באוגוסט 1882 – 27 בספטמבר 1954) היה ד"ר לפילוסופיה, רב ועיתונאי ממוצא יהודי גרמני.

ביוגרפיה
--------

 בית הספר התיכון בשרם, בו למד שרייבר
שרייבר הוא צאצא למשפחה יהודית שהתיישבה בשרים שבפרוסיה (כיום העיירה Srem בפולין). המשפחה הייתה בעלת אוריינטציה גרמנית ודיברה את השפה הגרמנית כשפת אם. אביו, פדזור שרייבר, לימד יהדות בבית הספר היהודי והיה עוזרו של הרב. אמו, בלבינה נאה, ניהלה את משק הבית. הרמן היה הצעיר והבן היחיד בחמשת ילדיהם.

בשנת 1901 סיים את בחינות האביטור בבית הספר התיכון, ולאחריו פנה ללימודי יהדות בבית המדרש לרבנים בברסלאו, שם הוסמך לרב. לאחר מכן פנה ללימודי פילוסופיה באוניברסיטת ברסלאו, שם סיים תואר דוקטור לפילוסופיה.

פעילות בגרמניה
--------------

בשנים 1912–1938 גר הרמן שרייבר בפוטסדאם. הוא כתב מאמרים בכתבי העת (כולל Israelitisches Familienblatt), תרגם את התורה מעברית לגרמנית, והיה רב קונסרבטיבי בבית הכנסת בפוטסדאם במשך שנים רבות.

היה יו"ר איגוד הנוער היהודי הליברלי, שהוקם בפוטסדאם בשנת 1921.

הוא גם היה חבר פעיל באיגוד שרים (Verein der Schrimmer), ארגון שהוקם בברלין בשנת 1902 על ידי יהודים שמוצאם מן העיירה שרים (Schrimm) שהיגרו לימים למחוזות אחרים בגרמניה.

ההגירה לבריטניה
---------------

כאשר עלו הנאצים לשלטון בגרמניה בשנת 1933, נרדף שרייבר בידי השלטון הנאצי כשאר אחיו היהודים. בשנת 1938, בליל הבדולח, היה עד להריסת בית הכנסת בפוטסדאם, ששימש כרבּו. זמן קצר אחר כך הוכנס למחנה הריכוז זקסנהאוזן. בתחילת 1939, לאחר שחרורו מהמחנה, הצליח להגר עם אשתו ובנו ללונדון.

הוא המשיך בעבודתו העיתונאית, כתב מאמרים באנגלית, ותרם בעבודתו לבית הדין של איגוד בתי הכנסת בבריטניה. הוא השתתף גם בחיי הקהילה היהודית באמסטרדם.

משנת 1952 החל לחגוג את ראש השנה במערב ברלין, תוך שהוא נוטל חלק פעיל בהנהגת הקהילה.

קברם של שרלוט והרמן שרייבר
בראש השנה 1954, נשא דרשה בבית הכנסת ברחוב פסטאלוצי (Pestalozzistrasse) במערב ברלין ומיד לאחריה התמוטט ונפטר.

נקבר בבית הקברות היהודי בווייסנזה שבברלין.

חיים אישיים
-----------

בסביבות שנת 1910 התחתן עם שרלוט נוימן, וממנה נולד לו בן אחד - פאול.

לקריאה נוספת
------------

* Hermann Schreiber, *Schrimm – Memories from Our Youth*, (transl. Werner S. Zimmt), in: "Stammbaum", Issue 25, 2004, pp. 10–19,
* Harold Reinhart, *In Memoriam – Hermann Schreiber*, in: "The Synagogue Review", volume XXIX, 1954, No 3, pp. 66–67
* Hermann Schreiber, *Schrimmer Jugenderinnerungen*, Verein der Schrimmer, Berlin, 1927
* Hermann Schreiber, *Wspomnienia z mojej młodości w Śremie*, transl. Danuta Banaszak, in: "Śremski Notatnik Historyczny", Issue 2, 2008, pp. 37–73 (Polish translation)
* Irene A. Diekmann, *Jüdisches Brandenburg*, Potsdam, 2008

קישורים חיצוניים
----------------

ויקישיתוף מדיה וקבצים בנושא **הרמן שרייבר** בוויקישיתוף

הערות שוליים
------------

1. ↑  See an article by Julius H. Schoeps, *Die Szene war schauervoll*, in: "Spiegel spezial", Issue 2/1993, *1000 Jahre Potsdam*,

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007592453905171
* GND: 1143703618
* ISNI: 0000 0000 7816 8453
* LCCN: no2010054185
* VcBA: 495/322603
* VIAF: 120509041
* WorldCat: lccn-no2010054185

 |
**הרמת סינוס** היא סוג של טיפול שיניים שמטרתו ליצור תוספת עצם בחלקים האחוריים של הלסת העליונה (המקסילה). כאשר יש צורך בביצוע שתל דנטלי בחלקים האחוריים של הלסת העליונה, נתקל לפעמים המשתיל בבעיה של חוסר בנפח עצם מספק. באזור זה של הלסת קיים חלל אוויר שנקרא: הסינוס המקסילרי. החדרת שתל דנטלי דרך עצם לא מספקת אל תוך חלל הסינוס הפתוח עשויה ליצור דלקות וזיהומים שיגרמו לכישלון השתל. בהתאם, יש צורך לעבות את כמות העצם באזור לפני החדרת השתל.

הרמת סינוס פתוחה
----------------

בהרמת סינוס פתוחה, מבצע המנתח פתח או חלון בצד החיצוני של הלסת על מנת לקבל גישה אל החלל. לאחר פתיחת החלון, מרים המנתח את הרירית המדפנת את חלל הסינוס בעזרת כפיות ייעודיות מבלי לקרוע אותה. בין רצפת החלל לבין הרירית המורמת ממקם המנתח גרגירי עצם כתושה. גרגירי העצם יכולים להיות ממקור אדם, פרה או אפילו סינתטיים. בסיום החדרת הגרגרים, סוגר המנתח את החלל הממולא ותופר את החניכיים. העצם הטבעית של הגוף מחליפה את גרגירי העצם הכתושה בתהליך ביולוגי הנמשך כ-8 חודשים. לאחר שנוצרת עצם טובה ועבה, ניתן להחדיר לתוכה את השתל הדנטלי ולבנות מעליו שיניים חדשות.

לניתוח זה תופעות לוואי משמעותיות הכוללות נפיחות, שטפי דם חיצוניים המטומות) ולעיתים דמם משמעותי מאתר הניתוח. קרע ברירית המורמת עשוי להביא לירידה בסיכויי הצלחת הפעולה הנאמדים בכ-90%. מרבית המטופלים נאלצים לחוות תקופת החלמה של 4-5 ימים המלווה בתופעות הלוואי שהוזכרו ובאובדן ימי עבודה.

הרמת סינוס סגורה
----------------

בהרמת סינוס סגורה לא פותחים חלון אל תוך הסינוס, אלא מבצעים קדח קטן מאוד (כ-3-5 מ"מ בלבד) דרך עצם הלסת מתוך חלל הפה ולא מהצד. הפעולה יכולה להתבצע רק המקרים בהם קיים נפח משמעותי של עצם שיבטיח ייצוב השתל המוחדר ומאפשרת הגבהה ותוספת של 2-3 מ"מ עצם בלבד. דרך החריר שנוצר, דוחף המנתח את רירית הסינוס כלפי מעלה, מחדיר גרגירי עצם כתושה, ולעיתים גם שתל דנטלי כבר באותה ישיבה מבלי להמתין להחלפת העצם הכתושה בעצם טבעית. את דחיקת הרירית כלפי מעלה ניתן לבצע באמצעות מכשירים הנקראים: אוסיאוטומים, או באמצעות החדרת צינורית שבקציה בלון מתנפח. ניפוח הבלון מוביל להרמת הרירית. לאחר הסרת הבלון מהאזור, תוחדר העצם הכתושה ואולי גם השתל.

הרמת סינוס בפולשנות מינימלית
----------------------------

בשנים האחרונות פותחו מספר שיטות המאפשרות ביצוע הרמת סינוס בפולשנות מינימלית בחלקן על ידי הרמה סלקטיבית של הממברנה (הרירית) ובכך מאפשרות ביצוע ההליך ללא צורך בפתיחה של כל חלל הפה בטכניקות שונות המפחיתות את הסיכון שבקריעת הממברנה ובסיבוכים/ זיהומים הנלווים לכך ובעצם זה גם מקצרות את משך הניתוח. שיטות אלה הופכות את פרוצדורת הרמת הסינוס להליך בפולשנות מינימלית ועל ידי כך מצמצמות באופן משמעותי את תופעות הלוואי הנלוות בדרך כלל להרמות סינוס כגון שטפי דם, נפיחות, זיהום וכאבים ובכך מקצרות את תקופה ההחלמה למטופל.

סיכונים וסיכויים
----------------

רמת ההצלחה של ביצוע הרמת סינוס עומדת על כ-90% עד 95%. כישלון של הטיפול עשוי להיגרם כבר במהלך ביצוע הטיפול עצמו אם רירית הסינוס (הממברנה השניידריאנית), נקרעת. במקרה כזה עשוי המנתח לתקן את הממברנה הקרועה, או להחליט להפסיק את הניתוח. לאחר כ-4 חודשים מתאחה שוב הממברנה וניתן לבצע ניסיון נוסף. סיבוכים מוכרים של תהליך הרמת סינוס הם כאב, נפיחות, זיהום, ואף דלקת כרונית של הסינוסים. מרבית תופעות הלוואי יחלפו בתוך מספר ימים מביצוע התהליך.

ראו גם
------

1. שתל דנטלי
**הנהר רורינג פורק** (באנגלית: **Roaring Fork River** – "נהר היובל השואג") הוא יובל של נהר הקולורדו הזורם במרכז מערב מדינת קולורדו שבארצות הברית. אורכו 113 ק"מ וספיקתו הממוצעת 34 מ"ק לשנייה, אם כי בשנים שחונות יורדת הספיקה בשלהי הקיץ ל-5 מ"ק לשנייה, ובשנים ברוכות היא מגיעה באביב עד 368 מ"ק לשנייה. הנהר מנקז אזור מיושב וחשוב מבחינת כלכלית של המדרון המערבי של הרי הרוקי בקולורדו המכונה עמק רורינג פורק או "אגן הניקוז רורינג פורק", אגן ניקוז ששטחו 3,763 קמ"ר, הכולל את עיירת הקיט והסקי אספן ומכלול אזורי הסקי אספן/סנואומאס (Aspen/Snowmass).

מקור הנהר באגם אינדיפנדנס השוכן ברכס סאווץ' (Sawatch Range) במזרח מחוז פיטקין, בצדו המערבי של מעבר אינדיפנדס (Independence Pass) על קו פרשת המים של אמריקה. הוא זורם לצפון-מערב מעבר ליישובים אספן, וודי קריק (Woody Creek) וסנואומאס (Snowmass). בבזלת, על הגבול בין מחוז פיטקין למחוז איגל נשפך לתוכו היובל פריינגפן. שני קילומטרים אחרי היישוב קרבונדייל (Carbondale) במחוז גרפילד נשפך אליו הנהר קריסטל (Crystal River). הוא נשפך לקולורדו בעיירת הקיט והמרפא גלנווד ספרינגס (Glenwood Springs).

הנהר רורינג פורק הוא נהר עמוק, מהיר, הזורם בעוז שמימיו צלולים מאוד. במרבית מסלולו הנהר זורם דרך קניונים והוא יעד פופולרי לנופשים לרפטינג במים לבנים, כשניתן לשוט בו בסירות קטנות למרבית אורכו עד לשפך לקולורדו.

הנהר מספק מים דרך רכס סאווץ' למאגר המים טווין לייקס (Twin Lakes Reservoir) בצד המזרחי של הרכס דרך מנהרת טווין לייקס (Twin Lakes Tunnel). ארגון איכות הסביבה "שימור רורינג פורק" (Roaring Fork Conservancy) מטפל בין השאר בניטור איכות, בחקר הנהרות באגן הניקוז, בשימור המים והקרקע ובחינוך לשמירת ערכי הטבע.

קישורים חיצוניים
----------------

ויקישיתוף מדיה וקבצים בנושא **רורינג פורק** בוויקישיתוף
* Roaring Fork Conservancy
* Roaring Fork Watershed Hydrologic Unit Code 14010004 Rapid Assessment
* Roaring Fork Anglers

הערות שוליים
------------

1. 1 2  "USGS Gage #09085000 on the Roaring Fork River at Glenwood Springs, CO" (PDF). *National Water Information System*. U.S. Geological Survey. 1905–2011.

  

הנהר רורינג פורק בחורף כפי שנראה ביישוב הקטן וודי קריק

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553591405171
* LCCN: sh90002094
* VIAF: 315527341
* WorldCat (עם VIAF): 315527341

 |
**הרמנז'ילדו קרלוש דה בריטו קאפלו** (בפורטוגזית: **Hermenegildo Carlos de Brito Capelo**;‏ 4 בפברואר 1841, פלמלה - 4 במאי 1917, ליסבון) היה מגלה ארצות וקצין בחיל הים הפורטוגלי.

חייו
----

קאפלו נולד במבצר פלמלה והיה בנו של מושל המחוז, פליקס אנטוניו גומש קאפלו. בשנת 1855 הצטרף לחיל הים הפורטוגלי, וב-1860 הוצב באנגולה, על ספינה בפיקודו של הנסיך לואיש, לימים מלך פורטוגל. ב-1863 שב לליסבון, והוסמך כקצין. במהלך השנים הבאות נדד בין מושבותיה השונות של פורטוגל - תחילה אנגולה, ואחר כך מוזמביק וכף ורדה. ב-1871 נטל במשלחת שחקרה את גינאה, וב-1872 נסע לסין, בה שהה ארבע שנים.

ב-11 במאי 1877 יצא עם רוברטו איוונש למשלחת שסיירה במחוזותיהן של המושבות הפורטוגליות באנגולה ובמוזמביק, והתמקדה באגן הניקוז של נהר הזמבזי. ב-19 באפריל 1883 יצאו השניים למסע נוסף במושבות אלה, במטרה למפות אותן. ב-6 בינואר 1884 יצאו למסע נוסף, שכונה "קונטרה-קוסטה" ("מחוף לחוף"), בין אנגולה למוזמביק. הם שבו ממסעם זה ב-20 בספטמבר 1886, והתקבלו בידי המלך לואיש הראשון. למסעות אלה הייתה חשיבות גדולה לפורטוגל, שכן בוועידת ברלין שנערכה ב-1884 נקבעו סופית הגבולות בין המעצמות הקולוניאליות באפריקה.

קאפלו נשאר נאמן לכתר הפורטוגלי כל ימי חייו, וכאשר יצא המלך מנואל השני לגלות בבריטניה בעקבות ההפיכה הצבאית ב-1910, התלווה אליו קאפלו בשנותיו הראשונות שם. עקב כך, שוחרר מהצבא.

קישורים חיצוניים
----------------

ויקישיתוף מדיה וקבצים בנושא **הרמנז'ילדו קאפלו** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007336996805171
* BIBSYS: 2037573
* BnF: cb134830192 (data)
* CiNii: DA14590343
* GND: 117672645
* ISNI: 0000 0000 8133 1514
* LCCN: n96099944
* NKC: jo20181009300
* NTA: 071369740
* RERO: 02-A000028653
* SUDOC: 152948961
* VIAF: 54297982
* WorldCat: lccn-n96099944

 |
**הרמס קונרד** הוא דמות בסדרת ההנפשה פיוצ'רמה. הרמס הוא ביורוקרט ממוצא ג'מייקני ובעל אמונה ראסטאפרית ותסרוקת ראסטות בהתאם. דמותו מדובבת על ידי הקומיקאי פיל לאמר. 

הרמס נקרא על שם מכונת הכתיבה של יוצר הסדרה, מאט גריינינג, אשר נקראה "הרמס רוקט". בנוסף, הרמס הוא שמו של האל היווני האחראי על משלוחים, מידות וספורט - בדיוק כמו התמחויותיו של מקבילו המצויר.

דמותו
-----

הרמס הוא בירוקרט מדרגה 36 (ויותר מאוחר 37) העובד ב"פלנט אקספרס", חברת משלוחים פיקטיבית בסדרה פיוצ'רמה. במסגרת תפקידו הוא ממלא כמויות אדירות של טפסים, חותם על היתרים משפטיים ומודיע בשורות איוב לקרובי משפחה. בניגוד מוחלט לתדמית הראסטאפרית והג'מייקנית המקובלת, הרמס מכור לעבודתו באופן כמעט מוחלט ואף גוער תדירות בשאר הצוות על עצלנותם (בייחוד בדוקטור זוידברג). למרות היותו מכור לעבודה ואיש משפחה למופת, נרמז מספר פעמים בסדרה שהרמס, בדומה לרוב הרסטאפארים, משתמש קבוע במריחואנה.

### הקריירה הספורטיבית

במהלך הסדרה מתגלה כי הרמס היה בעברו ספורטאי אולימפי המתמחה בלימבו. הוא אף השתתף באולימפיאדה בשנת 2980 כשילד קטן רץ למגרש, צעק: "אני רוצה להיות כמו הרמס" ושבר את גבו במהלך ניסיון לבצע תרגיל לימבו. האירוע השפיע באופן טראומתי על הרמס והוא זנח את אימוניו ונשבע לא להשתמש בכישורי הלימבו שלו לעולם. במהלך אחד מפרקי הסדרה נאלץ הרמס להשתמש בכישורים אלו על מנת להציל את חבריו, דבר הגרם לו לשקם את ביטחונו העצמי ולהתחרות באולימפיאדת 3004 מטעם ג'מייקה. 

בסרט "פיוצ'רמה: בנדר מצליח בגדול" משתמש הרמס שוב ביכולות הלימבו שלו, אך האירוע מתגלגל לפגיעה חמורה בגופו.

| פיוצ'רמה |
| --- |
| יוצר | מאט גריינינג |
| מדבבים | בילי וסט • קייטי סגל • ג'ון דימאג'יו • פיל למאר • פרנק ולקר • מוריס למארץ' • טרס מק'ניל |
| דמויות | פיליפ ג'יי פריי • טורנגה לילה • בנדר • פרופסור פארנסוורת' • דוקטור זוידברג • הרמס קונרד • איימי וונג • ניבלר • מאמ • קיף קרוקר |
| שונות | פיוצ'רמה קומיקס • משפט פיוצ'רמה • FOX • קומדי סנטרל |

|  |  |
| --- | --- |
| בקרת זהויות עריכת הנתון בוויקינתונים | 
* NKC: jo2016908858

 |